b'\n_START_ARTICLE_\nEpoha (astronomija)\n_START_SECTION_\nBesslova epoha\n_START_PARAGRAPH_\nBesslova epoha temelji na Besslovem letu, ki je dolgo 365,242198781dni (365 dni, 5 ur, 48 minut in 45,51 sekund \xe2\x80\x93 tropsko leto) .Epoha se imenuje po nem\xc5\xa1kem matematiku in astronomu Friedrichu Wiljemu Besslu._NEWLINE_Besslovo epoho izra\xc4\x8dunamo s pomo\xc4\x8djo formule:_NEWLINE_B = 1900,0 + (Julijanski datum \xe2\x88\x92 2415020,31352) / 365,242198781_NEWLINE_V preteklosti so se uporabljale epohe B1875,0 in B1900,0 ter B1950,0. Besslovo epoho je leta 1984 zamenjala julijanska epoha.\n_START_SECTION_\nJ2000,0\n_START_PARAGRAPH_\nEpoha J2000,0 je julijanski datum za dan 2451545,00 TT (zemeljski \xc4\x8das) ali 1. januar 2000 opoldne. To je enako 1. januarju leta 2000 ob 11:59:27,816 TAI (mednarodni atomski \xc4\x8das (iz franco\xc5\xa1\xc4\x8dine: Temps Atomique International) ali 1. januarju leta 2000 ob 11:58:55,816 UTC (Koordinirani univerzalni \xc4\x8das)'